દેશની સ્વદેશી કંપની પતંજલિ દિવસેને દિવસે કંઈક નવી પ્રોડક્ટ સાથે બજારમાં આવી રહી છે. ત્યારે હવે યોગગુરુ રામદેવના પ્રવક્તા એસકે તિજારાવાલાએ એક ટ્વિટ દ્વારા સંકેત આપ્યા છે કે આવનારા દિવસોમાં પતંજલિની કાર પણ બજારમાં આવી શકે છે. તિજારાવાલાએ ટ્વિટમાં લખ્યું, ‘પતંજલિ પ્રત્ય અતૂટ ભરોસો અને પૂજ્ય સ્વામી રામદેવ, આચાર્ય બાલકૃષ્ણજીના માર્ગદર્શન તથા નેતૃત્વમાં આસ્થાના પરિણામે જ કોર્પોરેટ જગતના દરેક ક્ષેત્ર જેવા કે ઈલેક્ટ્રિક કાર, સ્ટીલ, મોબાઈલ ચીપ વગેરે નિર્માતા અમને સમજૂતી માટે સંપર્ક કરી રહ્યા છે. અમે સ્વદેશી માટે પ્રતિબદ્ધ છીએ.’